Coordenadas: 31°27′N 35°23′L﻿ / ﻿31.450, -35.383

Fervenzas de David.
Nahal Arugot

|  |  |
| --- | --- |
|  | Este artigo amosa escritos hebraicos. Sen o soporte axeitado, o texto pode mostrar símbolos sen sentido, coma caixas, marcas e outros. |

**Ein Gedi** (en hebreo עין גדי) é un oasis situado en Israel na ribeira oeste do mar Morto, preto de Masada e das covas de Qumrán. A aridez e a calor extremos prevalecen nesta rexión desértica durante a maior parte do ano. Os mananciais perennes de auga potable (*ein* significa "manancial") que flúen desde os altos riscos do deserto de Xudea fixeron posibles o asentamento e a agricultura desde tempos antigos.

Etimoloxía
----------

Ein Gedi menciónase en moitas fontes históricas e aparece varias veces en escrituras bíblicas, por exemplo, no Cantar dos Cantares (en hebreo שִׁיר הַשִּׁירִים, *Shir Hashirim*): "*Ramo de flores de* *alheña* *nas viñas de En-gadi é o meu amado para* min.". David ocultouse de Saúl nas súas covas: "Cando Saúl volveu de perseguir aos filisteos, avisáronlle: «David está no deserto de En-gadi»."

Historia
--------

Descubríronse abundantes achados nas escavacións arqueolóxicas realizadas a partir de 1960, que permitiron esbozar a longa historia deste singular sitio.

Un kibutz, fundado en 1956, está situado a un quilómetro do oasis. Ofrece varias atraccións turísticas e aproveita os patróns locais do tempo e da abundancia de auga natural para cultivar produtos fóra de estación. Antes da fundación do kibutz, a área de *Ein Gedi* non fora habitada permanentemente desde hai 500 anos.

Parque Nacional Ein Gedi
------------------------

O Parque Nacional de Ein Gedi foi creado en 1971 e é unha das reservas naturais máis importantes de Israel. O parque sitúase na fronteira este do deserto de Xudea, na costa do mar Morto, e cobre unha área de 6.250 acres (25 km²).

No Parque Nacional Ein Gedi flúen dous torrentes con auga pura ao longo de todo o ano, Nahal David (arroio de David) e Nachal Arugot (arroio de Arugot). Os torrentes de Shulamit e de Ein Gedi tamén flúen na reserva. Xuntos, os mananciais xeran aproximadamente tres millóns de metros cúbicos de auga por ano, gran parte da cal se utiliza para a agricultura ou se embotella para o consumo directo.

O parque é un santuario natural para moitos tipos de especies vexetais e animais. A vexetación inclúe plantas e árbores de rexións tropicais, desérticas, mediterráneas e de estepas, tales como acacias, azufaifos e álamos. Existen moitas especies diferentes de aves residentes, ás que se engaden máis de 200 especies durante os períodos da migración na rexión.

Notas
-----

1. ↑  "Cantares 1:14". Consultado o 12 de febreiro de 2107.
2. ↑  "I Samuel, 24:1". Consultado o 12 de febreiro de 2017.
3. ↑  "List of National Parks and Nature Reserves" (PDF) (en hebreo). Israel Nature and Parks Authority. Arquivado dende o orixinal (PDF) o 07 de outubro de 2009. Consultado o 2010-09-27.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ein Gedi Modificar a ligazón no Wikidata*** |

### Outros artigos

* Manuscrito de En-Gedi

|  |  |
| --- | --- |
| Control de autoridades | 
* Wd: Q1011544
* WorldCat
* VIAF: 141094357
* BNF: 16262194h
* EBID: ID
* FAST: 1870534
* GeoNames: 295063
* GND: 4091761-7
* LCCN: no2007029449
* OSM: 6076332

 |